NUPI-forsker: Putin vil gjenopprette Russlands stormaktrolle i Midtøsten
ARTIKKELEN ER OVER FIRE ÅR GAMMEL Russiske fly har i fire dager bombet mål i Syria hvor terrororganisasjonen IS skal ha kontroll. Påstandene om at russerne også bomber militante grupperinger som kjemper imot Assad-regimet, og for et fritt Syria, blir benektet fra Moskva.Med noen militærtaktiske og dramatiske grep er Russland på vei til å skaffe seg et nytt fotfeste i Midtøsten. President Vladimir Putin ser ut til å lykkes med sitt kyniske spill for å sikre Russland en rolle å spille, mener seniorforsker ved Norsk Utenrikspolitisk Institutt, Sverre Lodgaard. Les mer: Full splid om hva Russland bombet i Syria – Det som skjer nå er at Russland forsøker å gjenopprette den rollen landet en gang hadde. I 1974, etter Yom Kippur krigen, mellom Israel og Egypt og Syria, tapte Sovjetunionen sin posisjon i Egypt. Irak gikk tapt for Russland i 2003 og alle tapte sin innflytelse i Libya i 2011. For president Putin er det viktig å ta tilbake innflytelse og kontroll, siier Lodgaard. Les også: Øyevitne til VG: Bare sivile ble drept Etter at president Bashar al-Assad gikk til angrep på sin egen befolkning i mars 2011, og startet en borgerkrig som hittil skal ha tatt livet av rundt en kvart million mennesker, har ikke Moskva gått fra støtten til den syriske regjeringen. Sammen med Iran og den libanesiske militante organisasjonen Hizbollah, er Russland Syrias nære allierte.Den kompliserte og uoversiktlige situasjonen i Syria, som det i dag ikke virker å finnes noen løsning på, har gitt Putin en åpning til å spille en avgjørende rolle i kampen mot IS. Nå har Vladimir Putin inntatt førersetet for å få hindret terrorbevegelsen og legge under seg ytterligere terreng i Syria. Russlands bombetokt: Hevder russerne angrep USA-støttede opprørere – I et lengre perspektiv er det russernes håp å kunne utvide sin rolle i regionen. USA har i lang tid vært enerådende, nå utfordres de av Moskva, sier Lodgaard. – Hvor tråkket president Obama feil i Syria? – Da han trakk den røde linjen og truet med aksjoner om den ble overtrådt, og det likevel ikke skjedde. Da var det Vladimir Putin som kom ham til unnsetning ved få igjennom forslaget om at Syria kvittet seg med alle kjemiske våpen. Ifølge Lodgaard er USAs posisjon slik: De vil ødelegge IS, og så sørge for at Bashar al-Assad må gå. Men det er med en viss undring man spørs seg om hva amerikanerne egentlig vil.Putins plan er enklere: Kampen mot terroristene i IS og al-Nousra er det viktigste, han støtter Assad og vil at han skal ha en rolle i prosessen videre. – Selvfølgelig ser russerne at i lengden er ikke Assad som president liv laga, men slik planen er i dag, gagner den russiske interesser, sier Lodgaard. Han mener Putins tale i FN ga to beskjeder: Ingen vinner militært i Syria, og innsatsen mot IS må koordineres. Derfor tror han russerne og amerikanerne kommer til å snakke seg sammen, også om Assads skjebne. – Det synes å være enighet om at man når den tid kommer, må bygge på den statsadministrasjonen som finnes i Damaskus. Ingen vil gjenta de feilene som ble gjort i Irak, sier Lodgaard.Russiske jagerfly har gjennomført over 60 luftangrep i Syria i løpet av de siste tre døgnene. 50 av disse har truffet IS-mål, hevder det russiske forsvaret ifølge NTB. Ifølge en talsmann for det russiske forsvaret kommer russerne til å trappe opp luftangrepene i Syria de nærmeste dagene, både i antall og i intensitet. Russlands avgjørelse om å bidra militært i Syria var et «fryktelig feilgrep», mener Storbritannias statsminister David Cameron. – De støtter slakteren Assad, noe som er et fryktelig feilgrep for dem og for verden. Det vil gjøre regionen mer ustabil, sier Cameron til BBC.
– Kjemien mellom Barack Obama og Vladimir Putin er svært dårlig, sier utenriks- og sikkerhetspolitisk ekspert, Sverre Lodgaard, til VG.